projecte-aina/catalan_government_crawling huggingface dataset:
Es destinarà als danys agraris i pesquers del temporal
El Govern ha aprovat una primera partida d'11.000.000 d'euros provinents del fons de contingència per pal·liar els efectes del temporal Glòria que va afectar Catalunya fa unes setmanes.
Aquesta quantitat es destinarà als danys agraris i pesquers i es concretarà a través de línies d'ajuts i préstecs tous.
D'acord amb el càlcul realitzat, les zones més afectades han estat el Delta de l'Ebre, la zona del Baix Ter i l' horta de la llera de la Tordera.
Al Delta de l'Ebre, el temporal va afectar 3.330 hectàrees de cultiu d'arròs.
També hi ha 35 muscleres malmeses de les badies del Fangar i els Alfacs.
La crescuda del Ter va inundar unes 12.000 hectàrees de sòl agrícola a la zona del Baix Ter, sobretot de cereal i pomera.
A la llera del riu Tordera hi ha 326 hectàrees afectades a Blanes, Malgrat de Mar, Palafolls i Tordera.
Els conreus més danyats són l'enciam, la patata, la civada i l'escarola.
El temporal també ha malmès 78 hectàrees de sòl agrícola del Parc Agrari del Baix Llobregat.
Els principals cultius afectats són l'enciam, la col, la coliflor i la bleda.
A més la pluja també ha fet malbé camins al conjunt del territori que dificulten l'accés a les zones de conreu.
El Govern està avaluant com garantir la seguretat davant de nous episodis
Per augmentar la representativitat i la visibilitat de les dones en el col·lectiu dels Bombers
Els Bombers de la Generalitat faran una campanya per augmentar la representativitat i la visibilitat de les dones en el col·lectiu, tant a nivell intern com extern.
Aquesta campanya s'emmarca dins del Pla d'igualtat de dones i homes de l'Administració de la Generalitat de Catalunya.
Durant la presentació s'ha parlat de la falta de referents femenins degut a una imatge estereotipada del bomber.
La campanya lluita precisament contra aquests prejudicis.
Amb el concepte clau de Fem equip el nou material consta d'una col·lecció de quatre cartells, protagonitzats per una dona bombera i compartits amb homes bombers per fer-los inclusius, i un vídeo curt que vol animar les dones perquè opositin, s'incorporin o promocionin a Bombers de la Generalitat.
La campanya s'emmarca en el Pla d'igualtat de dones i homes de l'Administració de la Generalitat de Catalunya
Del 7 al 13 d'octubre amb un gran número d'activitats programades
Del 7 al 13 d'octubre se celebra la VIII edició de la Setmana d'Artesania que en aquesta ocasió, sota el lema 'artesania divina', ofereix més de 100 activitats a diferents espais de Barcelona i arreu de Catalunya per visibilitzar la riquesa i diversitat del món artesanal.
A més, enguany compta amb la I Mostra Internacional d'Audiovisuals d'Artesania, al MACBA que, mitjançant diversos formats audiovisuals −12 peces nacionals i internacionals, 2 d'elles inèdites−, vol potenciar i donar a conèixer el món de l'artesania.
Activitats programades destacades
La inauguració de la Setmana és el dilluns 7 a les 19.30 hores, a la Sagrada Família, amb la participació, del mestre artesà forjador Enric Pla que ha participat en la recuperació i construcció de la Basílica i Jordi Soldevila responsable del tancament en fusta de la Sagristia.
Tots dos i el president del Gremi de la Fusta i el Moble de Catalunya, Salvador Ordoñez, explicaran, en format diàleg, el llegat artesanal de l'obra d'Antoni Gaudí.
Ofereix una mostra internacional audiovisual dedicada als artesans
Coneix l'oferta d'activitats de tot el territori
Diumenge 27 d'octubre, una sessió molt especial mostrarà la presència i la representació de les dones en el cinema dels orígens
Si t'agrada el cinema i tens curiositats pels orígens del setè art no et pots perdre les activitats que organitza la Filmoteca de Catalunya al voltant del Dia Internacional del Patrimoni Audiovisual, que se celebra el 27 d'octubre.
Es faran sessions i activitats per reivindicar el valuós llegat patrimonial cinematogràfic.
Les activitats són les següents:
La missió bàsica de la Filmoteca és mantenir viu el patrimoni cinematogràfic
Els rituals màgics, les supersticions i les creences religioses eren molt importats pels nostres avantpassats, que consideraven que certs objectes i rituals podien fer fora els mals auguris i atraure la bona sort i la prosperitat.
Al mateix temps se sentien atrets per les forces ocultes i fosques, i pràctiques com la interpretació dels somnis, el vudú, les malediccions o l'ús d'amulets eren molt habituals en la societat romana.
En la setmana de Tots Sants us convidem a visitar el jaciment d'Empúries per conèixer la seva història i els seus espais més importants, però també per endinsar-nos en les creences i supersticions més fascinants dels seus antics habitants.
5€ (entrada gratuïta al jaciment) Menors de 8 anys gratuït.
El MAC-Empúries es reserva el dret d'anular la visita si no s'arriba a un mínim de persones inscrites.
Informació i reserves al tel. 972 77 59 76 (de 8h a 15h)/ [EMAIL]
Museu d'Arqueologia de Catalunya-Empúries
Metodologia que crea i adapta documents perquè siguin més fàcils d'entendre
La Lectura Fàcil és una metodologia que permet crear i adaptar documents perquè siguin més fàcils d'entendre.
No tan sols afecta el text, sinó que també afecta les il·lustracions, el disseny i la maquetació.
Són materials elaborats amb especial cura per poder ser llegits i entesos per totes aquelles persones que tenen dificultats lectores i/o de comprensió.
Les biblioteques públiques, com a referent d'accessibilitat lectora, organitzen aproximadament 230 clubs de Lectura Fàcil i ofereixen un total de 4.500 documents.
A més, participen en el projecte de Biblioteques inclusives que vol establir uns mínims per aconseguir que totes les biblioteques públiques catalanes siguin espais inclusius i donin l'oportunitat a les persones amb discapacitat d'inserir-se a la societat.
Al voltant d'aquesta proposta accessible i d'inclusió social, s'ha celebrat la 7a Trobada de Lectura Fàcil, a l'Espai Francesca Bonnemaison de Barcelona, on a partir de diferents conferències i taules rodones amb representants d'iniciatives de països com Suècia, Finlàndia, Argentina, Estats Units o Regne Unit, s'ha parlat de la lectura fàcil i el llenguatge planer.
Les biblioteques públiques organitzen clubs de Lectura Fàcil i ofereixen un total de 4.500 documents
El Servei de Biblioteques distribueix 65.000 cartes perquè els infants demanin els seus llibres preferits als Reis Mags
Les biblioteques públiques de Catalunya distribuiran 65.000 cartes perquè els nens i nenes demanin llibres als Reis Mags.
Així, com cada any, el Servei de Biblioteques ha editat una Carta als Reis en català en la qual hi ha un espai on els infants poden llistar els llibres que desitgen demanar.
La il·lustració de la carta ha estat realitzada per Francesc Rovira, amb una gran experiència en contes i revistes infantils.
D'altra banda, els infants poden consultar un seguit de bibliografies recomanades amb novetats editorials per a infants.
Aquesta iniciativa vol fer palès que els Reis d'Orient recorden als nens i nenes que és molt important que, a les seves cartes, també demanin llibres.
Com també ho és que reclamin als seus pares i mares que els acompanyin a visitar, durant aquests dies, llibreries i biblioteques.
La il·lustració de la carta dels Reis Mags d'enguany és obra de Francesc Rovira
T'avancem les novetats que s'incorporen en el calendari del curs vinent
Avaluació extraordinària de l'ESO
Proves extraordinàries de primer de batxillerat i de cicles d'ensenyaments esportius i d'arts plàstiques i disseny es faran entre el 2 i el 4 de setembre de 2020.
Properament es publicarà l'Ordre on podreu consultar la informació ampliada
De l'1 d'abril de 2019 fins al 15 de març de 2020 es podran inscriure en qualsevol moment
La borsa de mestres interins estarà oberta tot l'any.
Amb aquest canvi, els candidats es poden inscriure en el moment que obtinguin el títol de grau o de màster sense haver d'esperar-se que s'obri la borsa tal com passava abans.
En el moment de fer-ho obtenen un número provisional per ordre d'inscripció que pot variar en funció dels mèrits presentats i comprovats.
De fet, el 15 de març de 2020 es tancarà dues setmanes la borsa per poder confeccionar aquesta llista definitiva segons l'aplicació del barem de mèrits.
A més, destaquem les següents novetats:
Finalment, en el cas que hi hagi manca de persones en una especialitat docent i en un territori, es podran admetre persones que estiguin matriculades o cursant el màster de formació del professorat o la formació pedagògica i didàctica equivalent o bé que tinguin el compromís de cursar-lo abans del curs 2021-2022.
Es podrà gestionar la disponibilitat a la borsa sense penalització
El termini per presentar les sol·licituds és del 29 de març al 18 d'abril de 2019
S'ofereixen 10 beques per col·laborar amb l'Escola d'Administració Pública de Catalunya.
Estan adreçades a estudiants i persones titulades universitàries.
La sol·licitud es pot presentar fins al 18 d'abril de 2019.
Les persones que sol·liciten les beques han de tenir estudis relacionats amb l'àmbit pel qual es demana la col·laboració.
Cada beca té una dotació econòmica de 650 euros mensuals
El termini de presentació de sol·licituds és del 12 d'abril fins al 31 de juliol
S'ha obert el termini, del 12 d'abril al 31 de juliol, per presentar la candidatura al premi 'Participa a l'Escola' que reconeix la tasca dels centres que fomenten la participació entre els estudiants.
Aquest guardó premia els centres i instituts que promoguin la implicació dels alumnes a la vida del centre.
Les experiències participatives són aquelles que:
Criteris de valoració de les experiències presentades:
El Premi té dues modalitats: una per a escoles ubicades en municipis de fins a 20.000 habitants, i una altra per a escoles ubicades en municipis de més de 20.000 habitants.
El centre guanyador del Premi, en cadascuna de les dues modalitats, rebrà un diploma de reconeixement per la tasca realitzada i un import de 5.500 euros.
Reconeix les escoles que promouen la participació de l'alumnat al centre amb un premi 5.500 euros i un diploma
El procés participatiu comença el maig i s'hi podrà participar a través de sessions presencials, sessions autogestionades i participació online
La Generalitat posarà en marxa el proper mes de maig un procés participatiu de l'espai de menjador escolar, Construïm junts l'espai de migdia, per definir com ha de ser l'espai de migdia en els centres educatius a través del màxim consens entre tots els agents implicats.
Actualment uns 400.000 alumnes catalans mengen diàriament als aproximadament 2.000 menjadors escolars que hi ha a Catalunya.
El debat girarà entorn a tres eixos temàtics:, que són l'espai de migdia en el projecte educatiu de centre, l'alimentació i la qualitat del servei.
El procés s'estructura en dues fases:
El debat girarà entorn a tres eixos: l'espai de migdia en el projecte educatiu de centre, l'alimentació i la qualitat del servei
Un cop acabades, es podran retirar més d'un centenar de mòduls
Maqueta de l'escola Agnès de Sitges, de nova construcció
El Govern ha aprovat l'encàrrec de 27 construccions escolars per un import de 104.700.000 euros, que corresponen a les més prioritàries per al sistema educatiu de Catalunya.
21 són de nova construcció, 5 són grans ampliacions i 1 és una rehabilitació integral.
Totes les obres es començaran a edificar de manera esglaonada fins al 2023 i permetran la retirada de més d'un centenar de mòduls.
Tot i que el Govern a data d'avui treballa amb els pressupostos prorrogats, les noves construccions escolars acordades són uns pressupostos d'obra molt realistes que permeten que es puguin dur a terme a mitjà termini amb els comptes previstos de la Generalitat.
Aquestes 27 obres es realitzaran d'acord amb els nous criteris pedagògics de construccions escolars que el Departament està treballant actualment amb el Col·legi d'Arquitectes de Catalunya i la Fundació Jaume Bofill.
Està previst que aquests nous criteris es recullin en un document abans de finalitzar el curs escolar.
Paral·lelament, ja es treballa en 37 actuacions amb un import de 152.591.187 euros, que són obres que actualment està construint o bé que ja compten amb disponibilitat pressupostària.
La major part són obres de nova construcció per un import de 104,7 milions
Més de 82.000 alumnes s'examinen als centres escolars els dies 7, 8 i 9 de maig
Les proves d'avaluació de sisè d'educació primària es realitzen per onzè any consecutiu i són 2.270 centres educatius de Catalunya els que les acullen.
Es tracta d'una avaluació amb un doble objectiu: serveix per mesurar el grau d'assoliment de les competències bàsiques en acabar la primària d'un estudiant i dona al centre informació sobre els punts forts i febles.
En el cas dels alumnes, els resultats de les proves l'ajuden a saber quin és el grau d'assoliment de les competències i si necessita un reforç previ abans de passar a l'educació secundària obligatòria.
En el cas que no s'hagi superat alguna matèria avaluada, tindran materials per treballar-los durant l'estiu.
En total es presenten als exàmens 82.000 alumnes de centres públics, concertats i privats.
Els centres i les famílies rebran un informe abans d'acabar el curs escolar amb informació sobre els resultats obtinguts –atès que aquests no es fan públics-, en el cas dels centres referent al conjunt de l'alumnat i en el cas de les famílies referent al seu fill/a.
La prova mesura el grau d'assoliment de les competències bàsiques en acabar la primària
Què és, què avalua i com, novetats...
El 9 de maig a Cervera té lloc la '25a Trobada de Corals de Secundària' i estan d'aniversari perquè fan 25 anys.
A les trobades de corals participen cantaires dels centres docents i el seu professorat i orquestres d'alumnes dels graus professionals de música.
En aquesta ocasió, l'aposta és fer un gran aplec de corals i d'orquestres en un acte multitudinari que se celebra a la capital de la Segarra coincidint amb la nominació de Cervera com a Ciutat de la Cultura Catalana 2019.
Els felicitem pel seu 25 aniversari
Aquelles persones que vulguin cursar els programes de formació i inserció, així com els itineraris formatius específics poden fer la inscripció del 13 al 24 de maig.
Consulteu el calendari per conèixer les dates del sorteig del desempat, el llistat d'admesos i la matrícula.
Programes de formació i inserció
Aquests programes estan adreçats a joves no ocupats que tinguin entre 16 i 21 anys a l'inici del programa i que hagin deixat l'ESO sense obtenir-ne el títol.
Un cop feta la preinscripció hi ha una entrevista d'orientació i valoració de l'adequació del programa a la situació del sol·licitant (13 al 31 de maig de 2019).
Adreçats a joves no ocupats que tinguin entre 16 i 21 anys
Què són, calendari, consulta de centres, documentació, criteris de prioritat, consulta de resultats i matrícula
Preinscripció a l'educació infantil de segon cicle, primària i secundària obligatòria
Ja està publicada la llista definitiva i ordenada de les sol·licituds de les preinscripcions a l'educació infantil de segon cicle, primària i secundària obligatòria.
Les sol·licituds s'ordenen segons els criteris de prioritat, la puntuació definitiva i el número de desempat.
Podeu consultar els resultats en línia; per fer-ho es necessita:
Les sol·licituds s'ordenen segons els criteris de prioritat, la puntuació definitiva i el número de desempat
Amb el nou procediment s'espera millorar l'atenció i minimitzar-ne els riscos
Els Mossos d'Esquadra i la Guàrdia Urbana de Barcelona ja estan formant als seus professionals
En el transcurs de la vida, les persones poden patir un episodi d'agitació, ja sigui per causes orgàniques, traumàtiques, per trastorns de la conducta o bé per consum d'algunes substàncies, que pot comportar alteracions físiques severes, que es consideren emergències.
Al llarg del 2018 a la ciutat de Barcelona, el Servei d'Emergències Mèdiques (SEM) va atendre gairebé 1.500 persones amb agitació psicomotora, uns 4 casos al dia en què es requereix l'actuació coordinada del SEM amb els cossos policials.
Per minimitzar riscos i millorar l'atenció, la Guàrdia Urbana de Barcelona i els Mossos d'Esquadra posen ara en marxa un protocol conjunt amb recomanacions del SEM i les societats científiques.
És una guia d'actuació protocol·litzada davant les situacions de màxim risc que comprometen la seguretat de la persona afectada i les persones que l'envolten.
Es prioritza la contenció verbal, seguida de la física (si la primera no és suficient) i, finalment, es descriu el procediment de la contenció farmacològica.
Només a Barcelona, s'atenen uns 4 casos al dia de persones amb agitació psicomotora
El terratrèmol s'ha notat a bona part de Catalunya
Estació sísmica la Rabassa (ARBS)
Un terratrèmol de magnitud 4,2, amb epicentre al municipi de Ribera d'Urgellet (Alt Urgell), ha estat àmpliament percebut a gran part de Catalunya.
El sisme s'ha produït sobre les 17:30 hores i ha estat seguit de nombroses rèpliques.
Aquest sisme ha estat àmpliament percebut.
El telèfon d'emergències 112 de Catalunya ha rebut 45 trucades des de diversos punts de Catalunya, però sobretot de les comarques de Lleida, Tarragona i Barcelona.
L'Institut Cartogràfic i Geològic de Catalunya ha rebut més d'un miler d'enquestes de percepció del sisme al llarg de la tarda i nit.
En aquests moments no es té constància de danys materials.
EL Centre de Coordinació Operativa de Catalunya (CECAT) manté el contacte amb l'Institut Cartogràfic i Geològic de Catalunya (ICGC) i amb els municipis propers a la zona de l'epicentre per fer seguiment de la situació.
Si has percebut el terratrèmol en pots deixar constància al formulari que ha habilitat l'Institut Cartogràfic i Geològic de Catalunya.
L'epicentre s'ha situat a l'Alt Urgell
Sonaran per primera vegada dues noves sirenes instal·lades als municipis de Sant Vicenç de Castellet (Bages) i a Puig-Reig (Berguedà)
Protecció Civil de la Generalitat provarà el 9 d'abril l'efectivitat del so i la cobertura de les sirenes del Pla d'Emergència Exterior del Sector Químic de Catalunya PLASEQCAT de Protecció Civil de la Generalitat, que serveixen per alertar la població en cas d'accident químic.
Al llarg del matí, entre les 10.00h i les 12.50h, s'activaran seqüencialment 89 sirenes d'avís de risc químic ubicades en 39 municipis catalans.
Aquesta prova, que es realitza dos cops l'any, serveix per comprovar el funcionament de les sirenes (si sonen bé i la zona en que es pot escoltar bé el so, ja que pot variar en funció del vent i altres factors) i també per familiaritzar a la ciutadania amb el so d'avís de risc químic i els consells a seguir en cas d'accident real.
L'alarma ( so d'alerta ) consta de tres senyals ondulants d'un minut de durada separats per silencis de cinc segons.
Per saber que ja ha finalitzat el risc químic la població sentirà el so de final d'alerta, un senyal continu de 30 segons de durada.
Més de 22.000 persones, entre alumnat i personal docent i no docent d'una cinquantena de centres escolars situats a 26 municipis on hi ha les sirenes de risc químic, aprofitaran la prova per fer un simulacre de confinament a les aules.
Tancar-se en un edifici, la mesura més segura en cas d'accident químic
En cas d'accident químic, la mesura de protecció més segura és confinar-se a l'edifici més proper i quedar-s'hi fins a la finalització de l'avís, tancant portes i finestres i apagant la ventilació, en cas que estigués engegada, per evitar l'entrada de possibles gasos tòxics.
També és molt important que no es vagin a buscar els nens a l'escola o els avis al casal o residència (els responsables d'aquests centres estan formats per actuar en cas d'emergència).
S'enviaran missatges a través de l'aplicació mòbil gencat de l'activació de les sirenes a cada zona
Consulteu l'horari de les proves de cada localitat
Podeu subscriure-us a les notificacions de Protecció Civil per rebre els avisos.
Està disponible per a iOS i per a Android.
Els centenaris de Fellini i Rohmer, els 25 anys de l'ESCAC i exposicions de David Lynch i Marilyn Monroe
Exposició dedicada a Marilyn Monroe amb fotografies inèdites de Milton H. Greene.
El centenari del naixement de Federico Fellini, amb la retrospectiva 'Amarcord Fellini' i una exposició-homenatge de David Lynch, obrirà la programació de la Filmoteca de Catalunya de l'any 2020.
Un altre cicle descobrirà Dorothy Arzner, una directora en el món masculí del Hollywood clàssic, i també hi haurà ocasió de deixar-se seduir per les 'Vampiresses del cinema mut'.
El mite de Marilyn Monroe serà objecte d'una retrospectiva i una exposició amb fotografies inèdites.
Un altre aniversari que es commemora aquest any són els 25 anys de l'escola de cinema ESCAC amb un cicle que presentarà l'obra dels principals talents sortits d'aquest centre.
L'estiu estarà marcat per un cicle dedicat als 'Melodrames Creuats', amb obres de John M. Stahl, Douglas Sirk, Fassbinder, Almodóvar i Todd Haynes.
I l'any es clourà amb el director japonès Nagisa Oshima i el gran renovador del western, Sam Peckinpah.
Els convidats de l'any 2020 són Marie Rivière, actriu d'Éric Rohmer, per presentar una retrospectiva amb motiu del centenari de l'autor; Jaume Plensa i Lluís Homar.
També visitarà la Filmoteca l'actriu i realitzadora Agnès Jaoui, per repassar la seva carrera.
Les xifres d'assistència de públic a les dues sales de projecció, Chomón i Laya, s'han mantingut en els nivells dels anys anteriors, amb una mitjana per sessió que frega el centenar d'espectadors, molt per sobre de la que registren les sales d'exhibició comercial.
'Vampiresses del cinema mut' i Sam Peckinpah són altres cicles destacats de la programació
Es destinaran als ajuntaments per a obres de construcció o d'adequació durant el període 2020-2023
S'ha aprovat la concessió de subvencions per a obres de construcció o d'adequació de biblioteques públiques de Catalunya per al període 2020-2023.
El període per presentar les sol·licituds és del 21 de gener al 5 de febrer del 2020.
La convocatòria preveu una inversió de fins a 8 milions d'euros en municipis que no disposen d'aquests equipaments o que, si en tenen algun no és adequat d'acord amb els paràmetres establerts en el Mapa de la Lectura Pública de Catalunya.
En paral·lel, la voluntat és ampliar els ajuts a l'adquisició de mobiliari, reformes interiors d'equipaments de més de 10 anys, millores en l'accessibilitat i creació de nous espais.
Per poder optar a aquestes subvencions els sol·licitants han de disposar d'un projecte executiu que defineixi l'obra.
El Sistema de Lectura Pública de Catalunya és format per 404 biblioteques i 12 bibliobusos que donen servei a 7.201.076 persones de 449 municipis.
Disposar del servei de biblioteca pública és obligatori per als municipis de més de 5.000 habitants.
Els imports màxims de les subvencions depenen del nombre d'habitants de cada municipi
Les biblioteques públiques col·laboren de nou en el certamen
Les biblioteques públiques col·laboraran de nou en el XVI Certamen Nacional Infantil i Juvenil de Lectura en Veu Alta, que promouen el Grup Enciclopèdia i el Departament d'Educació.
Durant el mes de febrer i març, 10 biblioteques organitzaran tallers de lectura en veu alta dirigits al professorat dels centres inscrits, conductors/es de clubs de lectura, bibliotecaris/àries i també al públic en general (major de 16 anys).
La iniciativa vol fomentar el desenvolupament de competències lectores entre els alumnes del cicle de Primària i fins a 4rt d'ESO.
Els darrers anys es torna a redescobrir l'interès per la lectura en veu alta i cada cop més guanya presència en els espais públics.
La lectura en veu alta esdevé una excel·lent eina per fomentar no només la comprensió lectora com també el gust per la lectura.
Biblioteques on es realitzaran els tallers:
Com projectar la veu, tècniques de respiració.